2003/747/EY: EY—Andorra-sekakomitean päätös N:o 2/2003, tehty 8 päivänä lokakuuta 2003, Brysselissä 15 päivänä toukokuuta 1997 allekirjoitetun Euroopan talousyhteisön ja Andorran ruhtinaskunnan kirjeenvaihtona tehtyä sopimusta täydentävän eläinten terveyttä koskevan pöytäkirjan täytäntöönpanon lisäsäännöksistä



Virallinen lehti nro L 269 , 21/10/2003 s. 0028 - 0030



EY-Andorra-sekakomitean päätös N:o 2/2003, tehty 8 päivänä lokakuuta 2003, Brysselissä 15 päivänä toukokuuta 1997 allekirjoitetun Euroopan talousyhteisön ja Andorran ruhtinaskunnan kirjeenvaihtona tehtyä sopimusta täydentävän eläinten terveyttä koskevan pöytäkirjan täytäntöönpanon lisäsäännöksistä (2003/747/EY) SEKAKOMITEA, joka ottaa huomioon Euroopan talousyhteisön ja Andorran ruhtinaskunnan Luxemburgissa 28 päivänä kesäkuuta 1990 allekirjoitetun kirjeenvaihtona tehdyn sopimuksen(1), jäljempänä "sopimus" ja erityisesti sen 17 artiklan, ottaa huomioon Brysselissä 15 päivänä toukokuuta 1997 allekirjoitetun Euroopan talousyhteisön ja Andorran ruhtinaskunnan kirjeenvaihtona tehtyä sopimusta täydentävän eläinten terveyttä koskevan pöytäkirjan(2), sekä katsoo seuraavaa: (1) Sopimuspuolet haluavat laajentaa Andorran ja Euroopan yhteisön perinteistä, jo EY-Andorra-sekakomitean päätöksien N:o 2/1999(3) ja N:o 1/2001(4) soveltamisaloihin kuuluvaa kauppaa sen uusien mahdollisuuksien kehittämisen helpottamiseksi. (2) Tätä kauppaa tullaan käymään eläinlääkinnästä annettuja yhteisön säännöksiä noudattaen. (3) Andorrassa 13 ja 14 päivänä joulukuuta 2001 pitämässään kokouksessa EY-Andorra-sekakomitean eläinlääkinnällinen alaryhmä suositteli hyväksyttäväksi täydentävän yhteisön lainsäädännön, jota Andorran olisi sovellettava 18 kuukauden kuluessa tämän päätöksen julkaisemisesta Euroopan unionin virallisessa lehdessä sopimuksen laajentamiseksi. ON PÄÄTTÄNYT SEURAAVAA: 1 artikla Yleissäännöt Andorra sitoutuu hyväksymään 2 artiklassa vahvistetut TSE:n torjuntaa koskevat yhteisön toimenpiteet, 3 artiklassa vahvistetut muuksi kuin ihmisravinnoksi tarkoitettuja eläimistä saatavia sivutuotteita koskevat yhteisön toimenpiteet ja 4 artiklassa vahvistetut tiettyjen eläintautien torjuntaan tarkoitetut yhteisön toimenpiteet. 2 artikla TSE-lainsäädäntö Andorra hyväksyy tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetun Euroopan parlamentin ja neuvoston asetuksen (EY) N:o 999/2001(5), sellaisena kuin se on viimeksi muutettuna komission asetuksella (EY) N:o 1234/2003(6). Sopimuksen soveltamiseksi tehdään seuraavat mukautukset: a) Lisätään liitteessä III olevan A luvun II osan 2 kohdan taulukkoon rivi seuraavasti: ">TAULUKON PAIKKA>" b) Lisätään liitteessä III olevan A luvun II osan 3 kohdan taulukkoon rivi seuraavasti: ">TAULUKON PAIKKA>" Andorra hyväksyy tarttuvia spongiformisia enkefalopatioita ja eläinperäisten proteiinien käyttöä ruokinnassa koskevista tietyistä suojatoimenpiteistä 4 päivänä joulukuuta 2000 tehdyn neuvoston päätöksen 2000/766/EY(7), sellaisena kuin se on viimeksi muutettuna komission päätöksellä 2002/248/EY(8). Andorra hyväksyy tarttuvia spongiformisia enkefalopatioita ja tiettyjen prosessoitujen eläinperäisten proteiinien käyttöä ruokinnassa koskevista tietyistä suojatoimenpiteistä tehdyn neuvoston päätöksen 2000/766/EY täytäntöönpanemiseksi tarvittavista valvontatoimenpiteistä 29 päivänä joulukuuta 2000 tehdyn komission päätöksen 2001/9/EY(9), sellaisena kuin se on viimeksi muutettuna päätöksellä 2002/248/EY. 3 artikla Eläimistä saatavat sivutuotteet Andorra hyväksyy muiden kuin ihmisravinnoksi tarkoitettujen eläimistä saatavien sivutuotteiden terveyssäännöistä 3 päivänä lokakuuta 2002 annetun Euroopan parlamentin ja neuvoston asetuksen (EY) N:o 1774/2002(10), sellaisena kuin se on viimeksi muutettuna komission asetuksella (EY) N:o 808/2003(11). 4 artikla Taudintorjuntatoimenpiteet Andorra hyväksyy yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY(12) ja lampaan bluetongue-taudin torjunta- ja hävittämistoimenpiteitä koskevista erityissäännöksistä 20 päivänä marraskuuta 2000 annetun neuvoston direktiivin 2000/75/EY(13). 5 artikla Saattaminen osaksi kansallista lainsäädäntöä ja soveltaminen Andorran on saatettava liitteessä annetut yhteisön säännökset osaksi kansallista lainsäädäntöään ja ryhdyttävä soveltamaan niitä 18 kuukauden kuluessa siitä, kun tämä päätös julkaistaan Euroopan unionin virallisessa lehdessä. 6 artikla Voimaantulo Tämä päätös tulee voimaan sen hyväksymistä seuraavan kuukauden ensimmäisenä päivänä. 7 artikla Julkaiseminen Tämä päätös julkaistaan Euroopan unionin virallisessa lehdessä. Tehty Brysselissä 8 päivänä lokakuuta 2003. Sekakomitean puolesta Puheenjohtaja Meritxell Mateu (1) EYVL L 374, 31.12.1990, s. 14. (2) EYVL L 148, 6.6.1997, s. 16. (3) EYVL L 31, 5.2.2000, s. 84. (4) EYVL L 33, 2.2.2002, s. 35. (5) EYVL L 147, 31.5.2001, s. 1. (6) EUVL L 173, 11.7.2003, s. 6. (7) EYVL L 306, 7.12.2000, s. 32. (8) EYVL L 84, 28.3.2002, s. 71. (9) EYVL L 2, 5.1.2001, s. 32. (10) EYVL L 273, 10.10.2002, s. 1. (11) EUVL L 117, 13.5.2003, s. 1. (12) EYVL L 316, 1.12.2001, s. 5. (13) EYVL L 327, 22.12.2000, s. 74. LIITE Viittauksia perussäädöksiin pidetään viittauksina kaikkiin niiden muutoksiin ja soveltamissäädöksiin. Euroopan parlamentin ja neuvoston asetus (EY) N:o 999/2001, annettu 22 päivänä toukokuuta 2001, tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä Neuvoston päätös 2000/766/EY, tehty 4 päivänä joulukuuta 2000, tarttuvia spongiformisia enkefalopatioita ja eläinperäisten proteiinien käyttöä ruokinnassa koskevista tietyistä suojatoimenpiteistä Komission päätös 2001/9/EY, tehty 29 päivänä joulukuuta 2000, tarttuvia spongiformisia enkefalopatioita ja tiettyjen prosessoitujen eläinperäisten proteiinien käyttöä ruokinnassa koskevista tietyistä suojatoimenpiteistä tehdyn neuvoston päätöksen 2000/766/EY täytäntöönpanemiseksi tarvittavista valvontatoimenpiteistä Euroopan parlamentin ja neuvoston asetus (EY) N:o 1774/2002, annettu 3 päivänä lokakuuta 2002, muiden kuin ihmisravinnoksi tarkoitettujen eläimistä saatavien sivutuotteiden terveyssäännöistä Neuvoston direktiivi 2001/89/EY, annettu 23 päivänä lokakuuta 2001, yhteisön toimenpiteistä klassisen sikaruton torjumiseksi Neuvoston direktiivi 2000/75/EY, annettu 20 päivänä marraskuuta 2000, lampaan bluetongue-taudin torjunta- ja hävittämistoimenpiteitä koskevista erityissäännöksistä